El XXII Festival de Teatre Grecollatí clausura l'edició amb una última obra
13 de juny 2018

​ ![](/media/3c2czzhx/63tesmoforias-caligae_cuerpo.jpg)  
  

El XXII Festival de Teatre Grecollatí clausura l'edició amb la representació d'una última obra. Dissabte que ve 16 de juny, a les 20.00 hores, el Teatre Romà acollirà la representació de la comèdia _Tesmoforias_ del Grup Caligae.

Este grup de joves murcians, del municipi de Yecla, explica com les dones són a punt de celebrar la seua festa exclusiva, les Tesmoforias. Eurípides ha sentit que les dones tenen intenció de tramar la seua mort, ja que este, amb les seues descripcions de llegendàries dones malvades, ha donat mala fama a totes les dones. Eurípides convenç el seu parent perquè, disfressat de dona, participe en la festa i parle en favor del poeta. Després de diversos intents d’Eurípides per rescatar el seu parent, interpretant diversos papers de les seues pròpies tragèdies, Eurípides arriba a un acord amb les dones: mai més tornarà a calumniar-les si deixen en llibertat el seu parent. Elles hi estan d'acord. El parent i Eurípides escapen.

Les entrades tenen un preu de 5 euros i la venda en taquilla es farà el mateix dia de la representació una hora abans de l'espectacle.

*   [](http://www.facebook.com/sharer.php?u=https://aytosagunto.es/va/actualitat/el-xxii-festival-de-teatre-grecollati-clausura-l-edicio-amb-una-ultima-obra/ "Facebook")
*   [](http://twitter.com/share?url=https://aytosagunto.es/va/actualitat/el-xxii-festival-de-teatre-grecollati-clausura-l-edicio-amb-una-ultima-obra/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-xxii-festival-de-teatre-grecollati-clausura-l-edicio-amb-una-ultima-obra/ "Linked In")
*   [](mailto:?body=https://aytosagunto.es/va/actualitat/el-xxii-festival-de-teatre-grecollati-clausura-l-edicio-amb-una-ultima-obra/)